Ministerstvo školstva
Slovenskej republiky
Číslo: 2898/2001-sekr.

Materiál na rokovanie
vlády SR

Návrh 
na realizáciu projektu “Vráťme šport do škôl” 
(dodatok)

Iniciatívny návrh
v súlade s Národným
programom rozvoja
športu v SR 

								Obsah materiálu:
1.	Vyhodnotenie pripomienkového konania

Predkladá:

Milan Ftáčnik
minister školstva
Slovenskej republiky

Bratislava, december 2001

Vyhodnotenie pripomienkového konania

	Ministerstvo školstva SR zaslalo materiál “Návrh na realizáciu projektu Vráťme šport do škôl” na medzirezortné pripomienkové konanie podpredsedom vlády SR - pre ekonomiku, legislatívu, pre európsku integráciu a pre ľudské a menšinové práva a regionálny rozvoj, Ministerstvu dopravy, pôšt a telekomunikácií SR, Ministerstvu zahraničných vecí SR, Ministerstvu vnútra SR, Ministerstvu hospodárstva SR,  Ministerstvu kultúry SR, Ministerstvu obrany SR, Ministerstvu pre správu a privatizáciu národného majetku SR, Ministerstvu zdravotníctva SR, Ministerstvu výstavby a regionálneho rozvoja SR, Ministerstvu spravodlivosti SR, Ministerstvu práce, sociálnych vecí a rodiny SR, Ministerstvu pôdohospodárstva SR, Ministerstvu životného prostredia SR, Ministerstvu financií SR a Fondu národného majetku SR. 

Vyhodnotenie pripomienkového konania:

Pripomienky

Fond národného majetku SR:

Je potrebné konštatovať napätosť v predpokladaných výdavkoch na rok 2002 a preto FNM SR nesúhlasí s použitím prostriedkov FNM SR na rozvojový program “Vráťme šport do škôl”. Jeho prípadné financovanie, po prijatí príslušného uznesenia vlády SR, je možné len zo zdrojov získaných z predaja akcií Slovenslého plynárenského priemyslu, a. s..

Ministerstvo životného prostredia SR:

Navrhujeme doplniť úlohu na zabezpečenie kurikulárnej transformácie povinného predmetu telesná výchova v zmysle Realizačného plánu k programu Milénium tak, aby sa uvedený predmet naozaj stal kompenzačným činiteľom zaťaženia vo výchovno-vzdelávacom procese a nie stresujúcim prvkom pre deti menej pohybovo nadané.

Ministerstvo dopravy, pôšt a telekomunikácií SR:

Vznášame pripomienku na nedodržanie lehoty na medzirezortné pripomienkové konanie. Žiadame lehoty dodržiavať. Predložený materiál neobsahuje analýzu potreby nových telocviční, rekonštrukciu, dostavbu a údržbu školských telovýchovných objektov na jednotlivých základných a stredných školách, preto navrhujeme materiál doplniť o takúto prílohu. Keďže vo vyhodnotení PK je uvedené, že FNM SR nesúhlasí s použitím prostriedkov FNM SR v roku 2002 na uvedený rozvojový program "Vráťme šport do škôl", odporúčame hľadať aj iné zdroje.	Vyhodnotenie

Pripomienka sa neakceptuje.

Pripomienka sa akceptuje. Je v súlade s opatreniami Národného programu rozvoja športu v SR.

Pripomienky sa akceptujú. Analýza je súčasťou bodu 2 harmonogramu plnenia úloh projektu. V súlade s Národným programom rozvoja športu v SR v časti MTZ sa uvažuje použiť na financovanie projektu aj iné zdroje - miest, obcí a podnikateľskej sféry. 	

Ministerstvo školstva SR neakceptovalo nesúhlas Fondu národného majetku SR s použitím prostriedkov z výnosov privatizácie v celkovej výške 800 mil. Sk na rozvojový program “Vráťme šport do škôl”, a  preto predkladá tento materiál na rokovanie vlády s rozporom. Rozporové konanie medzi ministrom školstva SR a prezidentom Fondu národného majetku prebehlo dňa 17.12.2001, kde bolo navrhnuté doplniť návrh uznesenia vlády SR o novú úlohu pre ministra školstva, s ktorou súhlasíme:

Pripraviť harmonogram uvoľňovania finančných prostriedkov na realizáciu projektu "Vráťme šport do škôl"
							T: február 2002

	K materiálu nemali žiadne pripomienky podpredsedníčka vlády SR - Mária Kadlečíková,  Ministerstvo pre správu a privatizáciu národného majetku SR, Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo obrany SR, Ministerstvo pôdohospodárstva SR. Podporné stanovisko k projektu "Vráťme šport do škôl" zaslalo Ministerstvo kultúry SR, Ministerstvo vnútra SR.
	Ostatné subjekty do ukončenia medzirezortného pripomienkového konania nezaslali svoje stanovisko k predkladanému materiálu.